Športni pripomočki, ki najbolj pritegnejo mlajše otroke, so verjetno zunanja igrala, vrtna igrala, tobogani, gugalnice, trampolini, hiške in napihljiva igrala. To so igrala, na katerih so otroci športno aktivni, hkrati pa se tudi družijo, igrajo in zabavajo. Ko se otroci igrajo na zunanjih oz. vrtnih igralih, pa lahko starši spijemo kakšno kavico; seveda z budnim pogledom na igrala, da se tam ne dogaja kaj problematičnega!
Tako večji kot manjši otroci pa imajo izjemno radi tudi kolesa in rolke oz. skate ter poganjalčke in tricikle. Na triciklu se radi vozijo že malčki, poganjalec pa je izvrsten način, da se otrok pri športu nauči držati ravnotežje in zato hitreje osvoji vožnjo s kolesoma ali skirojem. Kolesa, rolke, rolerji, kotalke, skiroji in podobno pa so tudi tisti športni pripomočki, ki obvezno zahtevajo odlično zaščito glave, kolen in komolcev, zato le posezite po otroški čeladi in ščitnikih. Prijetno ukvarjanje s športom vam in vašemu otroku želimo pri Malih vragcih!